ndaj myslimanëve ishte vetëm një gënjeshtër e thënë në emër të Zotit dhe, në letrat e tyre, ata shkruanin të bindur se Zoti do t'i falte gënjeshtrat e tyre. Ky qëndrim i rremë miqësor i Nëntokës Shtetërore Britanike ndaj myslimanëve vazhdoi për 450 vite dhe vazhdon edhe sot. Sayyeed Abdulhakim Arvasi, një dijetar islamik i cili jetoi në periudhën e vonë osmane, e shpjegoi për mrekulli, neverinë e tyre ndaj myslimanëve: Britania është armiku më i madh i Islamit. Nëse e krahasojmë Islamin me një pemë, pabesimtarët e tjerë do ta copëtojnë atë në rastin e parë të mundshëm dhe myslimanët do ta dinë se ata janë armiq. Sidoqoftë, ajo pemë mund të rritet përsëri një ditë. Britanikët nuk janë të tillë. Ata i shërbejnë kësaj peme, e ujitin atë. Sidoqoftë, gjatë natës, kur askush nuk është përreth, britanikët vijnë dhe injektojnë helm në rrënjë. Pema thahet aq keq, sa nuk do të mund të rritet më kurrë. Dhe atëherë britanikët do të vijnë dhe do të thonë: 'Fatkeqësi, na vjen shumë keq dhe kështu i mashtrojnë myslimanët. Britanikët injektojnë helm në botën islame duke blerë hipokritë dhe tradhtarët në këmbim të kënaqësive të kësaj bote duke ju ofruar para, pozita apo gra dhe shkatërrojnë studimet, librat dhe informatat e vërteta islame.1 [Shteti dhe kombi britanik është mbi këto pohime.] Kjo është një analizë e saktë. Siç është e ditur, Abdulhakim Arvasi nuk po i referohej njerëzve të pafajshëm britanikë, por Nëntokës Shtetërore Britanike. Siç u shpjegua më parë, administratat Britanike dhe Britanikët janë plotësisht të pafajshëm për krime të tilla.

- 1. M. Sıddık Gümüş, ""M. Sıddık Gümüş Sözleri ve Alıntıları"", Alıntısöz, http://www.alintisoz.com/sozler/bu -kitab%C4%B1- dikkat-ile-okuyan-islam%C4%B1n-en-b%C3%BCy%C3%BCk-d%C3%BC%C5%9Fman/49194;
- 2. Vlerat morale bien teksa përhapet Darvinizmi

Në pjesën e parë të librit, lexuesit kanë parë se si teoria e evolucionit, gabimi më i madh shkencor në histori, u formua nga anëtarët e Nëntokës Shtetërore Britanike përpara se të imponohej tek njerëzit tjerë në botë. U shpjegua gjithashtu se dëshira për të fshirë ndjenjat morale, shpirtërore, familjare dhe patriotike në të gjithë botën në një përpjekje për të krijuar shoqëri të hapura të prirura për konflikt ishin arsyet e vërteta se pse Darvinizmi u mbështet kaq intensivisht. Nëntoka Shtetërore Britanike shpresonte se teoria darviniste do të ndihmonte në përhapjen e sistemit të saj djallëzor në të gjithë botën, gjithashtu do ti ndihmonte në shpërbërjen e komunitetit mysliman dhe në degjenerimin e komuniteteve të krishtera dhe hebrejve. E konsideroi këtë një metodë të thjeshtë për t'i tërhequr shoqëritë në konflikte dhe degradim morale. Nëntoka Shtetërore Britanike, u sigurua të zgjidhte kohën e duhur për të futur kurthën e Darvinizmit në Perandorinë Osmane. Nga fundi i shekullit të 19-të Perandoria kishte humbur kryesisht fuqinë dhe ndikimin e saj. E maskuar si 'iluminizëm', fatkeqësia hyri dhe u përhap shpejt në tokat Osmane me ndihmën e njerëzve të caktuar që imagjinonin se nënshkrimi ndaj materializmit ishte ekuivalent me të qenit modern. Shoqatat, institucionet dhe shkollat që u hapën nën mbikëqyrjen e Nëntokës Shtetëore Britanike punuan për indoktrinimin e njerëzve në Darvinizëm. Si rezultat, kombi fisnik turk që përfaqësonte Kalifatin, si dhe të gjithë kombet myslimane, ranë në kthetrat e një lëvizjeje që pretendonte se "nuk ka Zot" (Zoti është mbi vërejtje të tilla).. Pasi u injektua helmi, pjesa tjetër ishte e lehtë për Nëntokën Shtetërore Britanike. Ndërsa Darvinizmi u përhap në trup, synimi për krijimin e një Bashkësie Islame u harrua, bota Myslimane u nda dhe njerëzit humbën vlerat e tyre fetare dhe patriotike, të cilat tanimë zëvendësoheshin me sjellje hipokrite. Nga ajo pikë, Nëntoka Shtetëore Britanike ishte në gjendje të manipulonte lehtësisht shoqërinë Osmane me anë të spiunëve dhe mjeteve të saj propaganduese. Në fakt, në një moment, ishte në gjendje t'u diktonte politika të ndryshme burrështetasve dhe sulltanëve si Abdul Hamidit të II-të të cilët ata i mbanin nën presion. Për këto arsye, do të ishte përfundim i saktë të thuhet se faktori kryesor për rënien e Perandorisë Osmane ishte Darvinizmi.